Die Skakel-ghieliemientjie (Barbus bifrenatus) is 'n varswater vis wat wydverspreid voorkom en wel in die Kongorivier in die Zambië area, die Kunenerivier, die Okavangorivier, die boonste gedeelte van die Zambezirivier, die Kafuerivier en die Limpoporivier. Daar is ook ge-isoleerde populasies in Malawi en by St. Luciameer in KwaZulu-Natal. In Engels staan die vis bekend as die Hyphen barb. Die vis is deurskynend bruin, silwer aan die kante en aan die onderkant. Daar is 'n kenmerkende swart, boogvormige streep op die kante wat strek van die punt van die snoet tot by die basis van die stertvin. Die sylyn is gemerk met swart pigment. Daar is ook 'n swart kol op die basis van die stertvin. Die vis word tot 70 mm lank. Die vis leef in vloedvlaktes, poele en vlak strome met plantegroei in. Hulle vreet detritus, alge, sade en klein ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Barbus-bifrenatus.html